偈一百二十首  其一一六
作者：釋懷深
朝代：宋

paragraphs: 不唯禁足，亦乃禁口。
不唯禁口，亦乃禁手。
不唯禁手，亦乃禁心。
禁心不禁口，日日嫌佛醜。
禁口不禁手，累及眉頭皺。
禁手不禁心，罪過轉彌深。
禁足更禁口，蟻子銜椀走。
禁口更禁手，垂楊生左肘。
禁手更禁心，大地是黄金。
要得一夏安樂，細看兩重註脚。
山僧恁麽說話，大似不龜手之藥。
明珠一顆價難酬，不是知音便暗投。
翻笑藥山空費力，水清魚現不吞鈎。